**СЪДЕБНАТА ПАЛАТА – ДОМЪТ НА СЪДИЛИЩАТА.**

**МОЯТА МИСЛЕНА РАЗХОДКА В СГРАДАТА НА СЪДА**

Още в древността хората са имали нужда от някой да решава възникнали между тях спорове. В различните култури различни са били и правораздаващите. Жреци, египетски и гръцки богове и др. са били тогавашните съдии. Едва, когато се появява държавата, като организация, започват да се пишат законите, като в началото това става върху камък и кожа. За възникване на съвременното правосъдие влияние оказва Древният Рим. Именно на него се дължи въвеждането и налагането на някои основни принципи в правораздаването и днес. Правораздаването в наши дни се извършва в съдебна палата.

Съдебната палата е величествена сграда, която обслужва всички съдебни учреждения. В нея се помещават всички съдилища и за това може да се нарече храм на правосъдието. Тя е голяма с много бели колони на фасадата. Прозорците са кафяви и са разделени на четири. Самата сграда е построена на по-високо и до нея се достига по стълби, което я прави още по-внушителна. От предната страна има разположени пет входни врати, които са дървени и имат метални елементи от ковано желязо. Над вратите има знаме на Република България и на Европейския съюз, надпис „Съдебна палата“, и лозунг „Правосъдие, справедливост истина“. Когато се влезе вътре в сградата си представям, че е цялата от бял мрамор с много високи помещения. Има стълби, които водят до горните етажи, а по пода има червени килими. На тавана има големи полилеи, по стените малки стенни лампи, а на входа има охрана.

Всеки от коридорите води до залите, където се провеждат съдебните заседания. Съдебните зали са боядисани с бял цвят, подът е кафяв и имат големи прозорци. Във всяка от залите са поставени Националното знаме и Гербът на Република България. В залите има много столове, за да сядат хората, а най-отпред е разположено голямо бюро, на което сяда съдията. На бюрото има много, закони, папки, монитор и дървено чукче. На голям стол зад бюрото сяда и съдията. Той е облечен в черна тога.

В съдебната палата се пази тишина и всеки, който влезе там трябва да е облечен с официални дрехи. Разговорите се водят тихо и хората се отнасят учтиво един към друг.

 Така завършва моята мислена разходка в сградата на съда, там където се раздава правосъдие и се спазват законите на Република България.

 **Мария Маринова, VІІ б клас,**

 **СУ „Емилиян Станев“, гр. Велико Търново,**

 **поощрителна награда**